Culturomica

Culturomica (Anglice culturomics) est genus lexicologiae computatralis quod  mores et inclinationes hominum per analysin quantitativam textuum digitizatorum cognoscit,Cohen 2010; Hayes 2011. et quidem congesta et descripta datorum mole utitur ad culturam humanam pertractandam.Acroasis TED, ab Erez Lieberman Aiden et Ioanne Baptista Michel habita, apud situm ted.com. Investigatores magna archiva digitalia eruunt ad cognoscendas res culturales in lingua et usu vocabulorum refulgentes.Letcher 2011. 

Neologismus Anglicus culturomics in Civitatibus Foederatis factus primum in commentario "Quantitative Analysis of Culture Using Millions of Digitized Books" a quattuordecim coauctoribus edito invenitur.Michell et ceteri 13 coauctores 2010. Ex quibus Michell et Aiden multum contulerunt ad creandum Google Ngram Viewer, opus apud Google Labs inceptum, quod n-grammatibus utitur ad data ex Google Books, bibliotheca digitali, eruenda eo consilio, ut schemata culturalia quae in usu linguae addito tempore appareant aperiantur.

 Studia additicia 
Kalev H. Leetaru in commentario, quem "Culturnomics 2.0" inscripsit,  archiva nuntiorum (inter quae etiam transcriptiones televisificas et radiophonicas) cognovit, ut verba inveniret, quae ad sonum vel "modum" referrentur atque res geographicas indicarent. Qua investigatione potuit Ver Arabicum anni 2011 retro praedicere, atque ultimum locum Osamae Bin Laden intra 124 milia passuum feliciter aestimare.Leetaru 2011; Quick 2011.

Notae

Bibliographia
 Bohannon, John. 2011. Google Books, Wikipedia, and the Future of Culturomics. Science, 14 Ianuarii, 331(6014):135.
 Cohen, Patricia. 2010. In 500 Billion Words, New Window on Culture. The New York Times, 16 Dec. 
 Hayes, Brian. 2011. Bit Lit. American Scientist 99 (3): 190.
 Leetaru, Kalev H. 2011. Culturomics 2.0: Forecasting Large-Scale Human Behavior Using Global News Media Tone In Time And Space. First Monday 16(9).
 Letcher, David W. 2011. Cultoromics: A New Way to See Temporal Changes in the Prevalence of Words and Phrases. American Institute of Higher Education 6th International Conference Proceedings 4 (1): 228-235.
 Michel1, Jean-Baptiste; Yuan Kui Shen; Aviva Presser Aiden; Adrian Veres; Matthew K. Gray; The Google Books Team; Joseph P. Pickett; Dale Hoiberg; Dan Clancy; Peter Norvig; Jon Orwant; Steven Pinker; Martin A. Nowak; Erez Lieberman Aiden. 2010. Quantitative Analysis of Culture Using Millions of Digitized Books. Science 331 (6014): 176–182.*Morse-Gagne, Elise E. 2011. Culturomics: Statistical Traps Muddy the Data. Science, 1 Aprilis, 332(6025): 35.
 Quick, Darren. 2011. Culturomics research uses quarter-century of media coverage to forecast human behavior. Gizmag, 7 Septembris.
 Schwartz, Tim. 2011. Culturomics: Periodicals Gauge Culture's Pulse. Science 332 (6025): 35–36.

Nexus externi
Acroasis TED, ab Erez Lieberman Aiden et Ioanne-Baptista Michel habita, ted.com
"The Cultural Observatory at Harvard," ab Erez Lieberman Aiden et Ioanne Baptista Michel rectus, culturomics.org

Categoria:Algorithmi
Categoria:Computatra
Categoria:Informatica
Categoria:Neologismi
Categoria:Scientia computatralis